LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2014 M. BALANDŽIO 24 D. NUTARIMO NR. 03-64 „DĖL DRAUDIMO ĮMONĖS ARBA PERDRAUDIMO ĮMONĖS AKCIJŲ ĮSIGYJANČIO ASMENS IR SIŪLOMO ĮSIGIJIMO VERTINIMUI ATLIKTI TEIKIAMŲ DOKUMENTŲ SĄRAŠO IR INFORMACIJOS APIE ASMENŲ, TIESIOGIAI ARBA NETIESIOGIAI VALDANČIŲ DRAUDIMO ĮMONĖS ARBA PERDRAUDIMO ĮMONĖS AKCIJAS, PASIKEITIMĄ TEIKIMO TVARKOS APRAŠO PATVIRTINIMO“ PAKEITIMO

2014 m. spalio 30 d. Nr. 03-276

Vilnius

Lietuvos banko valdyba n u t a r i a:

Pakeisti Draudimo įmonės arba perdraudimo įmonės akcijų įsigyjančio asmens ir siūlomo įsigijimo vertinimui atlikti teikiamų dokumentų sąrašo ir informacijos apie asmenų, tiesiogiai arba netiesiogiai valdančių draudimo įmonės arba perdraudimo įmonės akcijas, pasikeitimą teikimo tvarkos aprašo, patvirtinto Lietuvos banko valdybos 2014 m. balandžio 24 d. nutarimu Nr. 03-64 „Dėl Draudimo įmonės arba perdraudimo įmonės akcijų įsigyjančio asmens ir siūlomo įsigijimo vertinimui atlikti teikiamų dokumentų sąrašo ir informacijos apie asmenų, tiesiogiai arba netiesiogiai valdančių draudimo įmonės arba perdraudimo įmonės akcijas, pasikeitimą teikimo tvarkos aprašo patvirtinimo“, 2 priedo 13 punktą ir jį išdėstyti taip:

„13. Kai šią anketą teikiantis asmuo yra Lietuvos Respublikos draudimo įstatymo 22 straipsnio 14 dalies 1–3 punktuose nurodytas subjektas arba Lietuvos banko prižiūrimas finansų rinkos dalyvis, kurio vadovų reputaciją jau yra įvertinęs Lietuvos bankas, pateikiami šios anketos 12 punkte nurodytų asmenų identifikaciniai duomenys (gimimo data, asmens kodas, pilietybė, nuolatinės gyvenamosios vietos adresas). Kai šią anketą teikia kiti asmenys, kiekvienas šios anketos 12 punkte nurodytas asmuo privalo pateikti užpildytą Lietuvos banko prižiūrimo finansų rinkos dalyvių vadovo ir pagrindines funkcijas atliekančio asmens anketą.“

Valdybos pirmininkas	Vitas Vasiliauskas